Alaquàs acull la III Jornada de Famílies Nombroses organitzada per Asfana
05/11/2011

# Alaquàs acull la III Jornada de Famílies Nombroses organitzada per Asfana

*   05/11/2011
*   [Imprimir](#)
*   Compartir
*    https://www.alaquas.org/documento.asp?id\_do=12927

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12927%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20acull%20la%20III%20Jornada%20de%20Fam%C3%ADlies%20Nombroses%20organitzada%20per%20Asfana)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12927/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2011/2/12927/05112011dsc02457_Form_4.jpg)](https://www.alaquas.org/ficheros/documentos/2011/2/12927/05112011dsc02457_Form_10.jpg "<a href='https://www.alaquas.org/ficheros/documentos/2011/2/12927/05112011dsc02457_Form_10.jpg' target=_blank><i class='fa fa-external-link' aria-hidden='true'></i>.Alaquàs acull la III Jornada de Famílies Nombroses organitzada per Asfana</a>")

L'alcaldessa de Alaquàs ha valorat de manera positiva el treball que realitza aquesta associació en l'aposta per la família i ha destacat el seu "caràcter pioner" en l'organització d'aquest tipus d'esdeveniments

El Castell d'Alaquàs ha acollit aquest matí la III Jornada "En Família+Divertit" organitzada per l'Associació de Famílies Nombroses (Asfana) per a tractar el tema de les noves tecnologies. L'alcaldessa de Alaquàs, Elvira García Campos, ha assistit a l'acte per a inaugurar aquestes jornades junt al conseller de Justícia i Benestar Social, Jorge Cabré, la directora general de Tecnologies de la Informació, Sofia Bellés, l'alcaldessa d'Aldaia, Carmen Jávega, el president d'Asfana, Eduardo Pinazo i el vicepresident de la Federació Nacional de Famílies Nombroses, Benito Zuazu.

L'alcaldessa de Alaquàs, Elvira García Campos, ha valorat de manera positiva l'esforç continu que realitza aquesta associació en l'aposta per la família i ha destacat el treball d'aquesta entitat per seguir sent pioners en l'organització de jornades i activitats per a millorar la qualitat de vida de les famílies nombroses. La primera edil ha posat especial relleu en el tema de les jornades que s'han desenvolupat, insistint que el coneixement i l'educació són la millor manera per a afrontar el futur i els nous reptes que presenten les noves tecnologies.

Es tracta d'una iniciativa organitzada pel col·lectiu per a tractar temes d'interès per als pares i les mares i ajudar-los en l'educació dels seus fills. Sota el nom "Noves tecnologies.... nous problemes?", la jornada d'aquest any ha debatut sobre les noves tecnologies i sobre l'ús que els fills en fan. L'objectiu de la jornada ha estat el de reflexionar amb les famílies sobre gestionar aquesta utilitat, passant un dia divertit en família.

Les Jornades s'han iniciat amb la ponència "Addiccions tecnològiques i xarxes socials" a càrrec del psicòleg Ángel Turbi Pinazo. A continuació ha tingut lloc la ponència "Programa Protegits" a càrrec de Fernando Gil Palmero, de la Subdirecció General de Planificiació i Coordinació de la Generalitat Valenciana i ha estat seguida de la taula rodona "Mamà, en la meua classe tots tenen Tuenti". Les jornades han finalitzat en el centre comercial Bonaire amb la inauguració oficial de les places d'aparcament per a famílies nombroses.